નોંધનીય બાબત છે કે ઇઝરાયલ અને ગાઝા વચ્ચે લાંબા સમયથી યુદ્ધની પરિસ્થિતિઓ છે. આ બનાવ પહેલા હજારો પેલેસ્ટાઇન વિદ્રોહીઓ ઇઝરાયલની સીમા પર એકત્રિત થયા હતા અને હિંસક દેખાવો કરી ટાયર સળગાવી, સૈનિકો પર પથ્થર, ગ્રેનેડ અને બોમ્બ ફેંક્યા હતા. જેની જવાબી કાર્યવાહીમાં ઇઝરાયલના સૈનિકોએ ટિયર ગેસનો ઉપયોગ કર્યો હતો. આ મામલે ઇઝરાયલની સેનાએ જણાવ્યું કે શુક્રવારે ગાઝાએ દક્ષિણ ઇઝરાયલની વસાહતો પર 10થી 12 મિસાઇલો છોડી હતી.